**OBRAZLOŽENJE UZ TREĆE IZMJENE I DOPUNE**

**PRORAČUNA GRADA KNINA ZA 2020. GODINU**

Gradsko vijeće Grada Knina donijelo je Proračun Grada Knina za 2020. godinu i projekcije za 2021. i 2022. godinu te je isti objavljen u „Službenom glasilu Grada Knina“, broj 14/19, I. Izmjene i dopune proračuna Grada Knina za 2020. godinu, objavljene u „Službenom glasilu Grada Knina“, broj 2/20 te II. Izmjene i dopune proračuna Grada Knina za 2020. godinu, objavljene u „Službenom glasilu Grada Knina“, broj 10/20.

Člankom 39. stavkom 2. Zakona o proračunu („Narodne novine“, broj: 87/08, 136/12 i 15/15) propisano je da se izmjene i dopune proračuna donose po istom postupku kao i proračun.

Ovim III. Izmjenama i dopunama Proračuna za 2020. g. nije se mijenjala ukupna masa prihoda i rashoda nego su se mijenjale samo dvije stavke i to na način da se pozicija potpora u gospodarstvu povećala za 200.000,00 kuna te sad iznosi 1.200.000,00 kuna dok se pozicija potpora u poljoprivredi smanjila za 200.000,00 kuna te sad iznosi 300.000,00 kuna. Naime, sukladno Mišljenju o usklađenosti potpora male vrijednosti, KLASA: 404-01/20-01/42, URBROJ: 525-08/0252-20-2, od 25.svibnja 2020.g. Ministarstvo poljoprivrede, sukladno Uredbi o deminimis potporama, Gradu Kninu odobrava isplate potpora u poljoprivredi u maksimalnom godišnjem iznosu od 300.000,00 kuna u 2020. godini. Slijedom toga, kako sredstva na toj poziciji ne bi ostala neutrošena, jer je planiran iznos od 500.000,00 kuna, iznos od 200.000,00 kuna se alocira na poziciju potpora u gospodarstvu jer postoji potreba za povećanim sredstvima s obzirom na broj pristiglih zahtjeva za potpore.

Slijedom navedenog, gradonačelnik Grada Knina dostavlja Prijedlog III. Izmjena i dopuna Proračuna Grada Knina za 2020. godinu Gradskom vijeću na razmatranje i usvajanje.